Пристап до информации од јавен карактер
Општина Ранковце

Општина Ранковце согласно Законот за слободен пристап до информации од јавен карактер е имател на информации. Службени лица за посредување за информации од јавен карактер се:
1. Ленче Добрашиновиќ, Раководител на одделение за правни и општи работи, контакт телефон 078327533, е-маил адреса: lenche.dobrashinovic@rankovce.gov.mk 
1. Митко Каранфиловски, Советник за управување и координирање со човечки ресурси, контакт телефон 078375561, е-маил адреса: mitko.karanfilovski@rankovce.gov.mk 

Согласно Законот, информација од јавен карактер е информација во која било форма која ја создал или со која располага имателот на информацијата, согласно со неговите надлежности.
Општина Ранковце има листа на информации од јавен карактер, види, https://rankovce.gov.mk/sloboden-pristap-na-informaczi-od-javen-karakter/

Секое правно и физичко лице без дискриминација по која било основа: (пол, расна, верска, национална, сексуална определба или политичко убедување), може да поднесе Барање за пристап до информации од јавен карактер. Законот за слободен пристап до информации од јавен карактер ова право им го овозможува и на странските правни и физички лица.
Барање се поднесува на образец утврден од страна на Агенцијата  за заштита на правото за слободен пристап до информациите од јавен карактер (достапен на https://rankovce.gov.mk/sloboden-pristap-na-informaczi-od-javen-karakter/ и на www.komspi.mk).

Барање може да се поднесе пополнето и на обичен лист хартија но на истото барателот е должен да наведе дека станува збор за Барање по основ на Законот за слободен пристап до информации од јавен карактер. Ваквото Барање треба да содржи назив на имателот на информации, име и презиме на барателот, или називот на правното лице, податоци за можен застапник /полномошник, информацијата со која сака да се запознае, начинот на кој сака да ја добие информацијата. Во барањето треба да бидат посочени и адреса, тел. контакт, или е-маил на барателот на информацијата.

Форма на барањето: Барањето за пристап до информации од јавен карактер може да биде писмено, усно или во електронска форма.

За усно барање за пристап до информации од јавен карактер обратете се во општината кај службените лица за посредување со информации од јавен карактер.

Писменото барање може да го доставите лично во архивата на општината- или да го испратите по пошта на адреса: Општина Ранковце, Населба без уличен систем бб, 1316 Рнковце.
 
Барањето за пристап до информации од јавен карактер во електронска форма испратете го на електронските адреси: lenche.dobrashinovik@rankovce.gov.mk и mitko.karanfilovski@rankovce.gov.mk

Единственo барањата примени по електронски пат на претходно наведените елекронски адреси на службните лица ќе бидат предмет на процедура согласно член 15 став 2 од Законот за слободен пристап до информациите од јавен карактер.

Формуларот на Барањето за пристап до информации од јавен карактер можете да го преземете од веб страницата на општината од следниот линк  https://rankovce.gov.mk/sloboden-pristap-na-informaczi-od-javen-karakter/ или од страната на Агенцијата за заштита на правото за слободен пристап до информациите од јавен карактер.

Постапката за барање за пристап до информации од јавен карактер е бесплатна односно не се наплаќа административна  такса при поднесување на барањето и увидот во бараната информација е бесплатен.

Барателот на информација за добиениот препис, фотокопија или електронски запис на информацијата, плаќа надоместок во висина на материјалните трошоци утврдени со Одлука на Владата на Р.С Македонија.

Рокови: Законскиот рок Општина Ранковце да ви одговори на барањето за слободен пристап до информации од јавен карактер е веднаш а најдоцна во рок од 20 дена од денот на приемот на барањето, со можност за продолжување на рокот од 10 дена. За продолжувањето на рокот и причините за продолжувањето, Општина Ранковце е должна да ве извести најдоцна во рок од 7 дена од денот на приемот на барањето.
Доколку Општина Ранковце не располага со бараната информација веднаш, а најдоцна во рок од три дена од денот на приемот на барањето, ќе го препрати барањето до имателот на информации кој според содржината на барањето е имател на информацијата и затоа ќе го извести барателот. Во овој случај рокот за добивање на информацијата почнува да тече од денот на добивањето на барањето кај имателот на информацијата на кој му е препратено барањето.
Дополнување на барањето: Ако барањето е непотполно и пoради тоа Општина Ранковце неможе да постапува, ќе побара од барателот на информацијата да го дополни барањето, со укажување на последиците ако тоа не го направи. Барателот е должен да го дополни барањето во рок од три дена од денот на приемот на известувањето за потребата од дополнување на барањето. Службеното лице ќе му понуди соодветна помош на барателот за дополнување на барањето. Ако барателот не го дополни барањето во рок од три дена, со решение барањето ќе биде отфрлено.
Против решението за отфрлање на барањето, барателот има право на жалба во рок од 15 дена до Агенцијата за заштита на правото на слободен пристап до информации од јавен карактер.
Одбивање на барањето: Доколку Општина Ранковце делумно или целосно го одбие барањето за пристап до информации од јавен карактер, за тоа ќе состави решение кое ќе го достави до барателот на информациите. Во решението мора да е образложена причината за одбивање на барањето.
Право на жалба: Против решението со кое имателот на информацијата го одбил или отфрлил барањето, барателот има право на жалба во рок од 15 дена од денот на приемот на решението до Агенцијата за заштита на правото за слободен пристап до информациите од јавен карактер. Агенцијата решава по жалбата на барателот во рок од 15 дена од денот на приемот на жалбата.
Барателот има право да поднесе жалба до Агенцијата за заштита на правото за слободен пристап до информациите од јавен карактер кога имателот на информацијата не ги испочитувал роковите од Законот за слободен пристап до информации од јавен карактер. Повеќе информации на http://www.komspi.mk
